钦定古今图书集成/历象汇编/庶征典/第064卷 > 《纪变》明·王宠
## 钦定古今图书集成/历象汇编/庶征典/第064卷 > 《纪变》明·王宠

《皇帝纪》元年，“嘉靖秋七月。盲风白昼号，酣𩰚亘明发。
势从西北来，突过东南蹶。一鼓江河翻，再簸海岳拔。
黄沙暗中原，白浪高观阙。古树斩千围，夔罔逃百粤。
淮扬既澎湃，吴楚转突兀。蚩尢掣长旗，天吴竖危发。
中宵抱屋柱，股栗不得歇。二仪莽苍苍，色乱元黄汨。
飞廉应南箕，崇鲧伏金钺。神圣方膺图，地纪胡嵲屼。”
元老满岩廊，燮理谅匪忽。翻然万家邑，漂荡魂惝惚。
虬龙怒磨牙，何处收尔骨。翘首叫帝阍，终思答天罚。